《慈氏阁》
宋代·刘克庄

阁建五季时，丹碧晃层累。
吾行半区中，钜丽莫与比。
想方营综时，霸心极雄侈。
但思穷耳目，宁论韵膏髓。
一朝陵谷变，飞电扫僭垒。
湘波日夜流，不洗争篡耻。
惟存浮屠居，愿力久未毁。
夕阳吊陈迹，危槛聊徒倚。
遥怜下界热，高处凉如水。
若非逼严钥，坐待钟声起。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。